Brazil e Naajeeriya Sebbidinay Filu
Ciimaajo lesdi Brazil gonɗo Naajeeriya Amb. Maria Figueiredo holli yidde lesdi Brazil hesere, nde fiɓuki sattina harkaaji luumooku hakkunde kompaniiji lesdi ndin e lesdi Naajeeriya
Figueiredo, suuɗiti halakaa on haa gallure lagos yaake giidal luumooku hakkunde lesdi Brazil e Naajeeriya ngal taskitaa.
O wii kompaniiji lesdi Brazil holli yidde nde dogginki harkaaji luumooku nder lesdi Naajeeriya, Luumooku ngu lesɗe ɗen ɗiɗi fuu botoran ngu sane.
Ciimaajo on andini Aagal filooɓe wakkilooɓe kompaniiji filu ceeduɗi 11 yalɗiri giidal nyalaade ngal taskitaa man ngam holluki yidde lesdi Brazil nde dogginki harkaaji luumooku bee lesdi Naajeeriya.
“Min ɗo nuɗɗini ɗum wakkati on tan hewti haa Naajeeriya bee Brazil hawtata hoore fahin sembiɗina luumooku botirtengu hakkunde lesɗe ɗen ɗiɗi.
Hukuuma yaasi lesdiiku lesdi Brazil e hukuuma faal yeeso luumooku lesdi Brazil fuu hawti hoore sufti kompaniiji 11 yalɗirɗi mobre ndee.
Minɗo bukaa kompaniiji lesdi Brazil e ɗi Naajeeriya andindira wowra nden fuɗɗa huwduki naa e wonnuki wakkati, sakkoma bana jotta nde lesɗe Afirka fuu holli yidde huwduki bee kompaniiji lesdi Brazil.”
Gurin
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn